*Predmetom verejného obstarávania je v súlade s § 3 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ v príslušnom gramatickom tvare) je zákazka na uskutočnenie stavebných prác.*

Predmet zákazky:

„Modernizácia prestupového terminálu Dopravného podniku mesta Martin, s.r.o. a Železníc Slovenskej republiky“

Predpokladaná hodnota zákazky: 449 323,52 EUR bez DPH.

Miesto dodania predmetu zákazky: Slovenská republika, okres Žilina, mesto Vrútky, na parc. č 4258/1, 4258/14, 4240/1.

Termín dodania predmetu zákazky: do 14 týždňovodo dňa nasledujúceho po dni písomného prevzatia staveniska zhotoviteľom.

**Predpoklad odovzdania staveniska je v druhom polroku 2024.**

**OPIS PREDMETU ZÁKAZKY**

Predmetom zákazky je modernizácia prestupového terminálu Dopravného podniku mesta Martin, s.r.o. a Železníc Slovenskej republiky

**CHARAKTERISTIKA ÚZEMIA STAVBY**

Riešené územie je prevažne rovinaté. Prístupová komunikácia sa nachádza v juhovýchodnej časti

riešeného územia. Riešené územie je súčasťou katastrálneho územia mesta Vrútky, v blízkosti

železničnej stanice Vrútky.

**URBANISTICKÉ, ARCHITEKTONICKÉ A DISPOZIČNÉ RIEŠENIE**

Riešené územie je situované v meste Vrútky, na parc. č 4258/1, 4258/14, 4240/1. Vjazd do územia je z juhovýchodnej strany. Územie susedí zo severnej strany s objektami Železníc Slovenskej republiky, severovýchodným smerom sa nachádza výpravná budova železníc. Projekt rieši obnovu morálne a technicky nevyhovujúcej komunikácie východne od vstupnej haly do priestorov vestibulu budovy ŽSR, z dôvodu zvýšenia bezpečnosti a komfortu prejazdu dopravy na nej ako aj aj chodcov a vybudovanie 2 autobusových prístreškov a odpadkového koša.

**RIEŠENIE DOPRAVY**

Príjazd k objektu je riešený z juhovýchodnej strany spevnenou príjazdovou cestou. Spevnené plochy na pozemku predstavujú miestnu komunikáciu s otočou pre vozidlá DPMM, peší chodník zo zámkovej dlažby pre prístup peších zo smeru železničnej stanice a plocha zatrávňovaniach tvárnic pre odvodňovací žľab.

**ZEMNÉ PRÁCE**

Zemné a búracie práce stavebného objektu začínajú odstránením tenkej vrstvy asfaltu a vybratím cestných panelov v miestne obnovy a odstránenia podkladových vrstiev (predpoklad štrk) pre potreby položenia nových konštrukčných vrstiev obnovy ako aj vybúrania obrubníkov podľa grafickej časti projektu Zemné práce pozostávajú z odstránenia ornice a výkopovej zeminy v objeme približne 320m3. Táto zemina bude odvezená na skládku zeminy.

Stavebné práce budú trvať **14 týždňov.** Doba dopravných obmedzení bude cca **14 týždňov.** Stavebné práce budú prebiehať tak, že obojsmerná premávka bude vedená v jednom jazdnom pruhu po jednotlivých etapách (viac viď. projektová dokumentácia).

**OBMEDZENIA PRI REALIZÁCIÍ:**

**Realizácia prác na modernizácii prestupového terminálu** prebehne vo viacerých etapách podľa výkresu dočasného dopravného značenia. Pracovné miesta budú krátkodobé s dĺžkou do 200 m v intraviláne, pričom pracovný úsek sa bude posúvať v ucelených častiach. Práce sú rozdelené do dvoch etáp pre každú stranu rekonštruovanej vozovky zvlášť. Na práce bude upozornené prostredníctvom zvislých dopravných značiek.

**Lehota výstavby: 14 týždňov**

Lehota výstavby zahŕňa čas potrebný na prípravné práce vrátane vytýčenia IS, obstaranie materiálov, výstavbu a na odovzdávacie a preberacie konanie, a s tým súvisiacu prípravu všetkých náležitostí (atesty, skúšky, revízne správy, doklady). Po ukončení stavebných prác zabezpečí Zhotoviteľ: porealizačné zameranie stavby a vypracovanie dokumentácie skutočného vyhotovenia stavby a toto odovzdá objednávateľovi.

**Všeobecné ustanovenia:**

Predložením ponúk sa má za to, že uchádzači sú oboznámení s príslušnými zákonmi a predpismi Slovenskej republiky, ktoré akýmkoľvek spôsobom môžu ovplyvniť alebo môžu byť aplikované na úkony a aktivity vykonávané podľa ponuky a následnej zmluvy.

Vyhotovenie diela a dodanie pracovnej sily, technologického zariadenia, materiálov a vybavenia musia mať najvyšší štandard a musia spĺňať požiadavky všetkých právnych predpisov a slovenských technických noriem (STN). Uchádzačovi je umožnené použiť v rámci svojej ponuky vyhovujúci ekvivalent. Materiály pritom musia spĺňať požiadavky STN (ktorými sa prevzali EN), Európskych technických osvedčení, Spoločných technických špecifikácií, Medzinárodných noriem, Iných technických referenčných systémov zavedených EÚ pre normalizáciu alebo Národných technických špecifikácií týkajúcich sa stavebných prác a používaných stavebných výrobkov.

Neoddeliteľnou súčasťou súťažných podkladov je projektová dokumentácia, ktorou je definovaný rozsah prác a dodávok predmetu obstarávania a výkaz výmer, ktorý obstarávateľ žiada oceniť v predloženom rozsahu a obsahu s náležitou odbornou starostlivosťou. Neoddeliteľnou súčasťou výkazu výmer je technická správa a výkresová časť projektovej dokumentácie. Výkaz výmer neobsahuje úplný technický popis, technologický postup ani rozbor položiek. Tie sú zrejmé z technickej správy, výkresovej časti projektu, alebo technologických postupov predpísaných výrobcami stavebných hmôt, polotovarov a technológií. Obstarávateľ nepripúšťa zmenu rozsahu a obsahu v predmete obstarávania, okrem pokynov vydaných obstarávateľom v procese verejného obstarávania (vysvetlenie, doplnenie a pod.). Uchádzač bude v tomto zmysle postupovať pri tvorbe cenovej ponuky a v prípade zistených rozporov medzi výkazom výmer, technickou správou a výkresovou časťou projektovej dokumentácie požiada o vysvetlenie v procese verejného obstarávania, pred termínom predkladania cenových ponúk.

Dielo bude realizované v r. 2024. Pri tvorbe cenovej ponuky do verejného obstarávania, požadujeme od uchádzača, aby prípadný, predpokladaný nárast cien, stavebných prác a materiálov zohľadnil v predloženej cenovej ponuke. Počas realizácie diela nebude zo strany objednávateľa akceptovaná požiadavka indexácie cien z dôvodu nárastu cien stavebných prác a materiálov, ani iný nárast cien (napr. Energií, PHM , prenájmov ap.). Doba trvania realizácie diela je zrejmá z návrhu ZoD, preto sa zhotoviteľ zaväzuje zabezpečiť si materiály a potrebné vstupy za ceny uvedené v predloženej CP, bez nároku na jej zvyšovania z dôvodu indexácie cien v r. 2024.

- Uchádzač je povinný predložiť vo svojej ponuke ocenený výkaz výmer v súbore excel v zavzorcovanej forme na dve desatinné miesta a krycí list.

- Obstarávateľ uchádzačovi odporúča preštudovať pozorne tieto súťažné podklady v rátane projektovej dokumentácie, oznámenie o vyhlásení verejného obstarávania a sprievodnú dokumentáciu, aby mohol vypracovať ponuku v súlade so všetkými požiadavkami obstarávateľa.

- Obstarávateľ si vyhradzuje právo pri úspešnom uchádzačovi v prípade zmeny strojového, prevádzkového alebo technického vybavenia v čase realizácie prác, takéto zmeny odsúhlasovať a nepripustiť, ak by navrhnutá zmena mala vplyv na predĺženie lehoty výstavby.

- V prípade, ak ide o inú osobu, ktorej kapacitami Zhotoviteľ preukázal v procese verejného obstarávania technickú alebo odbornú spôsobilosť, táto osoba poskytne svoje kapacity počas celého trvania tejto zmluvy.

V prípade výskytu obchodných názvov výrobkov a technológií, tieto majú informatívny charakter, a slúžia ako minimálny štandard. Sú uvedené ako referenčná kvalita a môžu byť nahradené ekvivalentným výrobkom, ktorý má rovnaké alebo lepšie vlastnosti a parametre. Zhotoviteľ musí dodržať projektovú dokumentáciu, výkaz výmer. Zhotoviteľ je povinný dodržať podmienky pre výstavbu stanovené v návrhu zmluvy o dielo.

Uchádzač môže vykonať 1x obhliadku predmetu plnenia zákazky. Bude mu to umožnené po dohode s objednávateľom a prevádzkovateľom. Termín si dohodne min. 1 pracovný deň vopred.

**OBCHODNÉ PODMIENKY DODANIA PREDMETU ZÁKAZKY**

Obstarávateľ v návrhu zmluvy, ktorá tvorí samostatnú Prílohu upravuje záväzky zmluvných strán, ktoré nie je prípustné meniť.

Výsledkom postupu zákazky bude zmluva, uzatvorená podľa zákona č. 513/1991 Zb. (Obchodného zákonníka), predmetom ktorej bude dohoda medzi obstarávateľom a právnickou alebo fyzickou osobou, oprávnenou uskutočňovať obstarávané stavebné práce, o základných podmienkach plnenia zmluvy, najmä o cene, rozsahu predmetu zákazky v určenom období.

Zmluva nadobudne platnosť dňom jej podpisu štatutármi oboch zmluvných v strán. Zmluva nadobudne účinnosť dňom nasledujúcim po dni jej zverejnenia podľa platnej legislatívy SR.

V prípade, ak predložený návrh zmluvy, ktorý bol súčasťou súťažných podkladov, bude zo strany úspešného uchádzača doplnený o nové ustanovenia resp. o ustanovenia, ktoré nebudú v súlade s príslušnými požiadavkami obstarávateľa uvedenými v súťažných podkladoch a v Prílohe – Návrhu zmluvy , obstarávateľ si vyhradzuje právo takýto návrh neprijať a predmet zmluvy nerealizovať.

V prípade, ak uchádzač odmietne uzavrieť zmluvu, môže obstarávateľ požadovať náhradu škody, ktorá mu vznikla porušením povinnosti uzavrieť zmluvu podľa príslušných ustanovení Obchodného zákonníka.

Zmluvu je možné meniť len po vzájomnej dohode zmluvných strán formou písomných dodatkov, podpísaných oprávnenými zástupcami oboch zmluvných strán v súlade s § 18 ZVO.

Otázky ukončenia zmluvy rieši príslušné ustanovenie návrhu zmluvy , ktorý je prílohou súťažných podkladov.

**SPÔSOB URČENIA CENY**

Cena za predmet zákazky bude stanovená dohodou zmluvných strán v mene EUR, v súlade so zákonom NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

Pokyny na určenie ceny v ponuke:

Ceny budú uvádzané v eurách na dve desatinné miesta.

V cenách budú zahrnuté všetky náklady zhotoviteľa:

na obstarávané stavebné práce, ktoré sú s realizáciou zákazky spojené, vrátane potrebných energií.

Celková cena za Dielo je súčtom všetkých položiek Prílohy č.3 Výkaz výmer a všetkých ostatných nákladov zhotoviteľa spojených s uskutočnením stavebných prác súvisiacich a vyplývajúcich z projektovej dokumentácie.

Cena diela musí zahŕňať aj všetky náklady spojené so zriadením staveniska, poistením diela a s činnosťami uvedenými v jednotlivých bodoch požiadaviek objednávateľa uvedených v Prílohe č.5 Návrh ZOD.

Ak uchádzač je platiteľom DPH, navrhovanú zmluvnú cenu uvedie v zložení:

* navrhovaná zmluvná cena za realizáciu predmetu zákazky v EUR bez DPH,
* sadzba DPH v % a výška DPH v EUR,
* navrhovaná zmluvná cena za realizáciu predmetu zákazky v EUR vrátane DPH.

Ak uchádzač nie je platiteľom DPH, navrhovanú zmluvnú cenu stanoví bez DPH a uvedie, že nie je platiteľom DPH.

Ponúknuté ceny uvedené vo výkaze výmer a zosumarizované v celkovej cene za predmet obstarávania, budú záväzné pri uzavieraní a podpise ZoD s úspešným uchádzačom.

Cenová ponuka víťazného uchádzača, bude platná počas dohodnutej zmluvnej doby, ktorá končí zabezpečením celého predmetu obstarávania v požadovanej kvalite na mieste určenia. Ponúknuté ceny uvedené vo výkaze výmer a zosumarizované v celkovej cene za predmet obstarávania, budú záväzné pri uzatváraní a podpise ZoD s úspešným uchádzačom pre predmet zákazky.

**Spôsob určenia ceny ponuky**

Predmet zákazky je jednoznačne určený projektovou dokumentáciou stavby, ktorá je súčasťou súťažných podkladov. Výkaz výmer predložený obstarávateľom stavby ako súčasť súťažných podkladov slúžia ako podklad pre stanovenie ceny stavby. Pri zostave ponukovej ceny uchádzači musia brať do úvahy všetky ďalšie časti súťažných podkladov, pričom sa predpokladá, že sa dôkladne oboznámia s podrobným popisom všetkých prác, ktoré sa majú vykonať a taktiež aj príslušnými stavebnými postupmi a metódami. Všetky práce sa majú vykonať v súlade s plánovaným zámerom a úmyslom, k plnej spokojnosti objednávateľa.

Obstarávateľ požaduje od uchádzačov aby si dôkladne preštudovali súťažné podklady, hlavne:

* Zmluvu
* Projektovú dokumentáciu stavby

Za účelom dôsledného oboznámenia sa s požiadavkami obstarávateľa. V prípade zistenia vážnych nezrovnalostí výmer položiek uvedených v výkazoch výmer oproti Projektovej dokumentácii stavby, ktoré majú zásadný vplyv na stanovenie ceny prác môže uchádzač požiadať obstarávateľa o vysvetlenie. Pripomienky a doručené otázky uchádzačov budú objasnené v rámci písomných odpovedí na otázky uchádzačov v procese vysvetľovania.

Jednotlivé položky zahrňujú v sebe materiály, dopravu, potrebné technologické zariadenie, príslušné technologické predpisy a odobrenia, prípadné skúšanie vzoriek ako aj všetky práce v súlade s plánovaným zámerom bez ohľadu na to, či tieto činnosti boli uvedené v popise položky alebo nie.

Ponuková cena uchádzača je stanovená vyplnením príslušných buniek vo výkaze výmer (ktoré sú následne zavzorcované) na základe predchádzajúcich výpočtov uchádzača. Každej položke uvedenej vo výkaze výmer je uchádzač povinný priradiť prislúchajúcu jednotkovú cenu (podľa vlastnej kalkulácie).

Pevné, nemenné jednotkové ceny položiek uvedené v ponuke budú platiť počas celej zmluvne dohodnutej lehoty výstavby pokiaľ nenastanú odôvodniteľné a v čase uzatvorenia resp. počas trvania zmluvy nepredpokladané skutočnosti hodné osobitného zreteľa.

Do ceny jednotlivých položiek je uchádzač povinný zahrnúť celkové náklady, ktoré uchádzačovi vzniknú v súvislosti s plnením predmetu zákazky a zmluvy, a to na základe dôkladného preštudovania projektovej dokumentácie, na základe uskutočneného procesu vysvetlenia SP, ako aj na základe skúseností uchádzača s realizáciou obdobných projektov (hlavne z pohľadu postupu stavebných prác), okrem iných sa jedná o:

Všetky práce podľa projektovej dokumentácie, všetky pomocné a pridružené práce ku ktorým nie je v súpise položiek priradená samostatná položka, všetky merania, výpočty, pomocné výkresy, skúšky, manipulácie s materiálmi, dopravné náklady, náklady na úpravy plôch, dodanie a dovoz materiálov na stavbu, dodanie, dovoz a odvoz pomocných materiálov a konštrukcií, všetky drobné a pomocné práce (napr. spevnené plochy, lešenia, žeriavové a zavážacie dráhy, montážne zariadenia), osadenie zvislých dočasných dopravných značiek, možnú údržbu komunikácií znečistených stavbou, drobné a pomocné materiály, dozor a kontrolu zhotoviteľa, režijné náklady, dane a clá, všetky poplatky v súvislosti s výstavbou, poplatky za prenájmy plôch, ako aj všetky všeobecné riziká, záväzky, náklady na odstránenie vád v záručnej lehote a všetky ostatné náklady súvisiace s predmetom zákazky popísané resp. zahrnuté v ZoD a jej súčastiach.

V prípade nesúladu technických špecifikácií (technických parametrov) materiálov uvedených vo výkresovej časti projektovej dokumentácie, v technickej správe príslušného stavebného objektu resp. Zvláštnych požiadaviek na predmet zákazky platí kvalitatívne vyššia požiadavka na technické špecifikácie materiálov.

Obstarávateľ má za to, že jednotkové ceny položiek sú uchádzačom spracované na základe vlastnej kalkulácie ceny príslušnej položky v súlade s projektovou dokumentáciou stavby.

**Zdroj finančných prostriedkov**

Predmet zákazky alebo jeho časť môže byť financovaný zo štrukturálnych fondov Európskej únie, prostredníctvom Programu Slovensko, zo Štátneho rozpočtu, komerčného úveru alebo z vlastných zdrojov objednávateľa.

Cena za Dielo sa bude uhrádzať v súlade so systémom financovania nastaveným v návrhu zmluvných podmienok, ktoré sú súčasťou súťažných podkladov ako samostatná príloha t.j. na základe čiastkových faktúr vystavených podľa Článku V. bodu 5.1 návrhu zmluvných podmienok a na základe konečnej faktúry vystavenej podľa bodu 5.6 návrhu zmluvy.

Cena za Dielo zahŕňa všetky náklady zhotoviteľa na stavebné práce, ktoré sú s realizáciou Diela potrebné, vrátane spotrebovaných potrebných energií. Celková cena za Dielo je súčtom všetkých položiek výkazu – výmer, vrátane všetkých nákladov na zriadenie staveniska, najmä: náklady na prácu, práce súvisiace s dodaním a dovozom zabudovaných materiálov, dodaním a dovozom pomocných materiálov a konštrukcií, všetky stroje, vybavenie a zariadenie, ich používanie a údržbu, všetky drobné a pomocné práce, náklady súvisiace so zabezpečením všetkých revíznych a východiskových správ súvisiacich s odovzdávacím konaním, náklady na vyhotovenie potrebných skúšok, kontroly a meraní, náklady súvisiace so zriadením a likvidáciou staveniska, náklady súvisiace s vytýčením IS (bod 7.27 návrhu ZOD). Všetky čiastkové práce, ktoré nie sú menovite uvedené v popise prác danej položky, ale sú s daným popisom súvisiace a vyplývajúce z projektovej dokumentácie a ktoré sú nevyhnutné pre úplné vykonanie predmetu zákazky, musia byť zahrnuté v základných položkách. Zároveň bude zohľadňovať aj náklady súvisiace s poistením v zmysle čl. VII. bod 7.26 zmluvy a všetky náklady spojené s činnosťami vyplývajúcimi zo zmluvy o dielo (ďalej len ZOD alebo zmluva). Horizontálna a vertikálna preprava materiálu do riešených priestorov bude Zhotoviteľom ocenená v rámci položiek presunov hmôt, rovnako aj likvidácia a nakladanie s odpadom.

**Mena a ceny uvádzané v ponuke:**

Výhradnou povinnosťou uchádzača je dôsledne preskúmať celý obsah súťažných podkladov, vrátane príloh a na základe ich obsahu stanoviť navrhovanú zmluvnú cenu. Uchádzačom navrhovaná zmluvná cena musí zohľadňovať všetky požiadavky a nároky a prípadne riziká, ktoré počas realizácie vzniknú.

Cena musí byť spracovaná v súlade so zákonom NR SR č. 18/1996 Z. z. o cenách v znení neskorších predpisov (ďalej len „zákon o cenách“), vyhl. MF SR č. 87/1996 Z.z., ktorou sa vykonáva zákon o cenách v znení neskorších predpisov.

Cena musí zahŕňať všetky ekonomicky odôvodnené náklady na predmet zmluvy a primeraný zisk. Uchádzač je povinný do ceny zahrnúť všetky náklady, činnosti, práce, výkony alebo služby nevyhnutné za účelom riadneho vykonania predmetu zmluvy.

Jednotkové ceny musia byť stanovené ako konečné, vrátane všetkých nákladov (priame aj nepriame náklady).

Celková cena na celý predmet zákazky je vytvorená špecifikáciou ceny podľa oceneného súboru súpis položiek stavby, ako súčet súčinov jednotkových cien a počtu merných jednotiek – Príloha č.3.

Ponuková celková cena predmetu zákazky (zmluvná cena) musí obsahovať cenu za celý predmet zákazky, t.j. sumár všetkých činností súvisiacich s uskutočnením stavebných prác – Príloha č. 1.

Všetky ceny požaduje obstarávateľ uvádzať zaokrúhlené na 2 desatinné miesta, podľa matematických pravidiel v mene euro (€).

Ceny uvedené v ponuke je možné meniť iba v lehote na predkladanie ponúk, potom sú nemenné a záväzné pre uzatvorenie zmluvy.

**Začiatok poradia výstavby jednotlivých úsekov je možné upraviť a zmeniť poradie jednotlivých etáp pri zachovaní ich nadväznosti.**

Účelom projektu dočasného dopravného značenia je zabezpečiť bezpečnosť a plynulosť cestnej premávky počas stavebných prác na predmetnej stavbe.

Ako podklad slúži Projektová dokumentácia ***– Príloha č.6*** pre stavebné povolenie s názvom:

***„Modernizácia prestupového terminálu Dopravného podniku mesta Martin, s.r.o. a Železníc Slovenskej republiky“***

Zhotoviteľ v rámci realizácie projektu akceptuje a berie na zreteľ podmienky uvedené v súhlasnom stanovisku ŽSR Oblastné riaditeľstvo Žilina pod číslom 01919/2024/ORŽA/SŽTS-2 ***– Príloha č.4***

|  |
| --- |
| **Spracovateľ: Creat, s.r.o.**,Na Bystričku 16, 036 01 Martin  **Autori:** Ing. arch. Vladimír Hladký,Ing. Ivan Klein,  **Vypracovala:** Ing. arch. Alexandra Kováčová |